USMERNENIE EURÓPSKEJ CENTRÁLNEJ BANKY

z 11. septembra 2008

o zbere údajov, ktoré sa týkajú eura a o prevádzkovaní Menového informačného systému 2

(ECB/2008/8)

(2008/950/ES)

RADA GUVERNÉROV EURÓPSKEJ CENTRÁLNEJ BANKY,

so zreteľom na Zmluvu o založení Európskeho spoločenstva (ďalej len „zmluva“), a najmä na jej článok 106 ods. 1 a 2,

so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho články 5 a 16,

keďže:

Bez toho, aby boli dotknuté právomoci členských štátov v súvislosti s vydávaním euromincí a berúc do úvahy dôležitú úlohu národných centrálnych bank zúčastnených členských štátov (ďalej len „NCB“) pri distribúcii euromincí, ECB spolu s NCB potrebujú na vykonávanie uvedených úloh zbierať údaje o eurobankovkách a eurominciach. Tento zber údajov má pomôcť pri rozhodovaní v oblasti vydávania eurobankoviek a euromincí, napr. tým, že poskytne ECB, NCB, Komisii Európskych spoločenstiev a vnútroštátnym orgánom vydávajúcim euromince informácie, ktoré im umožnia v súlade s ich príslušnými právomocami: i) plánovať výrobu eurobankoviek a euromincí; ii) koordinovať vydávanie eurobankoviek a euromincí a iii) koordinovať prevody eurobankoviek medzi NCB a euromincí medzi zúčastnenými členskými štátmi. Tento zber údajov by mal tiež umožniť ECB monitorovanie dodržiavania jej rozhodnutí v oblasti vydávania eurobankoviek a euromincí.

Aby sa dosiahli uvedené ciele, údaje o eurobankovkách a eurominciach by mali obsahovať informácie: i) o vydávaní eurobankoviek a euromincí; ii) o množstve a kvalite eurobankoviek a euromincí v obehu; iii) o zásobách eurobankoviek a euromincí držaných subjektmi zapojenými do ich vydávania; iv) o prevádzkových činnostiach, ktoré sa týkajú eurobankoviek a euromincí subjektov zapojených do ich vydávania vrátane úverových inštitúcií prevádzkujúcich schému držby bankoviek na základe poverenia („notes-held-to-order“) v mene NCB a úverových inštitúcií prevádzkujúcich rozšírený program inventarizácie uschovávanej hotovosti v mene ECB alebo jednej či viacerých NCB; v) o prevádzkových činnostiach, ktoré sa týkajú bankoviek úverových inštitúcií a ostatných spracovateľov peňazí, ktorí spracovávajú bankovky podľa RSB, a vi) o hotovostnej infraštruktúre.

ECB aj NCB používajúce CIS 2 by mali mať prístup k internetovej CIS 2 aplikácii a k modulu vykazovania, aby sa umožnilo účinné a efektívne využitie údajov CIS 2 a aby sa dosiahol vysoký stupeň transparentnosti. Akceptovateľným tretím stranám by mal byť poskytnutý obmedzený prístup k údajom CIS 2 za účelom zlepšenia prenosu informácií medzi ECB a Európskou komisiou, ako aj medzi NCB a vnútroštátnymi orgánmi vydávajúcimi mince.

Berúc do úvahy, že CIS 2 je flexibilným systémom pre zaobchádzanie s novými údajmi, je potrebné vytvoriť zjednodušený postup na účinnú implementáciu technických zmien a doplnení príloh k tomuto usmerneniu. Vzhľadom na technickú povahu mechanizmu CIS 2 pre prenos by malo byť taktiež možné zmeniť a doplniť jeho špecifikácie s použitím rovnakého zjednodušeného postupu. Preto by sa mali na Výkonnú radu preniesť právomoci uskutočniť určité zmeny a doplnenia tohto usmernenia a jeho príloh a Výkonná rada by mala informovať Radu guvernérov o takýchto zmenách a doplneniach.

PRIJALA TOTO USMERNENIE:

Článok 1

Vymedzenia pojmov

1. Na účely tohto usmernenia:

pod „udalosťou súvisiacou s údajmi“ sa rozumie udalosť zaznamenaná v CIS 2, ktorá spustí zaslanie oznámenia z MIS 2 do jednej alebo viacerých NCB a do ECB. Udalosť súvisiaca s údajmi nastane: i) keď NCB zaslala mesačnú alebo polročnú správu s údajmi do CIS 2, čím sa spustí spätná správa pre túto NCB a ECB; ii) keď boli správy s údajmi všetkých NCB úspešne potvrdené pre nové vykazovacie obdobie, čím sa spustí správa o stave z CIS 2 pre NCB a ECB, alebo iii) keď po zaslaní správy o stave CIS 2 úspešne potvrdí opravenú správu s údajmi, čím sa spustí opravné potvrdenie pre NCB a ECB.

2. Technické pojmy použité v prílohách k tomuto usmerneniu sú vymedzené v priloženom slovníku pojmov.

Článok 2

Zber údajov, ktoré sa týkajú eurobankoviek

1. NCB vykazujú mesačne ECB údaje CIS 2, ktoré sa týkajú eurobankoviek, t. j. údajové položky uvedené v oddieloch 1 až 4 tabuľky prílohe I časti 1, pričom dodržiavajú účtovné pravidlá uvedené v prílohe I časti 3.

2. NCB zasielajú údaje, ktoré sa týkajú eurobankoviek a sú označené v prílohe V, ako údaje kategórie 1 a údaje riadené udalosťami, najneskôr v šiesty pracovný deň mesiaca, ktorý nasleduje po vykazovacom období.

3. NCB zasielajú údaje, ktoré sa týkajú eurobankoviek a sú označené v prílohe V ako údaje kategórie 2, najneskôr v desiaty pracovný deň mesiaca, ktorý nasleduje po vykazovacom období.

4. Prvé zaslanie údajov, ktoré sa týkajú eurobankoviek, sa uskutoční v októbri 2008.

5. NCB použijú mechanizmus CIS 2 pre prenos na zaslanie údajov, ktoré sa týkajú eurobankoviek, do ECB podľa tohto usmernenia.

Článok 3

Zber údajov, ktoré sa týkajú euromincí

1. NCB zbierajú údaje CIS 2, ktoré sa týkajú euromincí, t. j. údajové položky uvedené v oddieloch 1 až 5 tabuľky v prílohe II časti 1, od príslušných akceptovateľných tretích strán zapojených do vydávania euromincí v členských štátoch.

2. NCB vykazujú mesačne ECB údaje CIS 2, ktoré sa týkajú euromincí, t. j. údajové položky uvedené v oddieloch 1 až 6 tabuľky v prílohe II časti 1, pričom dodržiavajú účtovné pravidlá uvedené v prílohe II časti 3.

3. Požiadavky článku 2 ods. 2 až 5 sa primerane vzťahujú na prenos údajov, ktoré sa týkajú euromincí uvedených v odseku 1.

Článok 4

Zber údajov, ktoré sa týkajú hotovostnej infraštruktúry a RSB

1. NCB poskytnú v polročných intervaloch ECB údaje, ktoré sa týkajú hotovostnej infraštruktúry, ako je to uvedené v prílohe III.

2. NCB poskytnú prvý raz k dátumu uvedenému v odseku 7 a potom v polročných intervaloch ECB údaje týkajúce sa RSB, ako je to uvedené v prílohe III. Údaje poskytované ECB sú založené na údajoch, ktoré boli NCB schopné získať od úverových inštitúcií a ostatných spracovateľov peňazí podľa oddielu 2.7 RSB a dokumentu s názvom Zber údajov od úverových inštitúcií a ostatných spracovateľov peňazí podľa rámca na spracovanie bankoviek (5).

3. NCB použijú mechanizmus CIS 2 pre prenos na zaslanie údajov, ktoré sa týkajú hotovostnej infraštruktúry a RSB podľa odsekov 1 a 2.

4. NCB každoročne najneskôr v šiesty pracovný deň v októbri zašlú údaje uvedené v odsekoch 1 a 2, ktoré sa týkajú vykazovacieho obdobia od januára do júna toho istého roku.

5. NCB každoročne najneskôr v šiesty pracovný deň v apríli zašlú údaje uvedené v odsekoch 1 a 2, ktoré sa týkajú vykazovacieho obdobia od júla do decembra predchádzajúceho roku.

6. Prvé zaslanie údajov, ktoré sa týkajú hotovostnej infraštruktúry, t. j. údajových položiek uvedených v oddieloch 1.1. až 1.4, 2.1 a 2.3 až 2.6 tabuľky v prílohe III, sa uskutoční v októbri 2008.

7. Prvé zaslanie údajov, ktoré sa týkajú RSB, t. j. údajových položiek uvedených v oddieloch 2.2, 2.7 až 2.10 a 3 tabuľky v prílohe III, sa uskutoční takto:

v októbri 2010 pre Banque de France, Central Bank of Cyprus and Central Bank of Malta a

v októbri 2011 pre Bank of Greece, Banco de España, Banca d'Italia, Central Bank and Financial Services Authority of Ireland and Banco de Portugal.

Článok 5

Zber údajov z budúcich NCB Eurosystému, ktoré sa týkajú prechodu na hotovostné euro

1. NCB zahrnie do zmluvných dojednaní, ktoré uzatvára s budúcou NCB Eurosystému podľa článku 3 ods. 3 usmernenia ECB/2006/9, osobitné ustanovenia vyžadujúce, aby okrem povinností v oblasti výkazníctva ustanovených v uvedenom usmernení, budúca NCB Eurosystému vykáže mesačne ECB údajové položky uvedené v oddieloch 4 a 5 tabuľky v prílohe I a oddieloch 4 a 7 tabuľky v prílohe II pri dodržaní, v primeranom rozsahu, účtovných pravidiel uvedených v prílohe I časti 3 a v prílohe II časti 3, ktoré sa týkajú všetkých eurobankoviek a/alebo euromincí, ktoré si požičia od NCB a ktoré jej táto dodá. Ak budúca NCB Eurosystému neuzavrela takéto zmluvné dojednania s NCB, ECB uzavrie takéto zmluvné dojednania s takouto budúcou NCB Eurosystému vrátane spravodajských povinností uvedených v tomto článku.

2. Prvé zaslanie údajov, ktoré sa týkajú eurobankoviek a/alebo euromincí, ako je to uvedené v odseku 1, sa uskutoční najneskôr v šiesty pracovný deň v mesiaci, ktorý nasleduje po mesiaci, v ktorom budúca NCB Eurosystému prvý raz príjme alebo vyrobí takéto eurobankovky alebo euromince.

3. Požiadavky článku 2 ods. 2 a 5 sa primerane vzťahujú na prenos údajov, ktoré sa týkajú eurobankoviek a euromincí uvedených v odseku 1.

Článok 6

Spravovanie referenčných údajov a systémových parametrov

1. ECB zaznamená referenčné údaje a systémové parametre uvedené v prílohe IV do CIS 2 a spravuje ich.

2. ECB príjme vhodné opatrenia na zabezpečenie, aby boli tieto údaje a systémové parametre úplné a správne.

3. NCB včas zašlú systémové parametre uvedené v oddieloch 2.1 a 2.2 tabuľky v prílohe IV do ECB: i) pri nadobudnutí účinnosti tohto usmernenia; a ii) pri každej následnej zmene systémových parametrov.

Článok 7

Úplnosť a správnosť zasielaných údajov

1. NCB príjmu vhodné opatrenia na zabezpečenie úplnosti a správnosti údajov vyžadovaných podľa tohto usmernenia pred ich zaslaním do ECB. Minimálne uskutočnia kontroly úplnosti ustanovené v prílohe V a kontroly správnosti ustanovené v prílohe VI.

2. Každá NCB použije uplatniteľné údaje CIS 2 na zostavenie vnútroštátnych údajov o čistej emisii eurobankoviek. Každá NCB potom tieto údaje porovná so svojimi účtovnými údajmi pred zaslaním údajov CIS 2 do ECB.

3. ECB zabezpečí, aby boli kontroly úplnosti a správnosti, ktoré sú uvedené v prílohách V a VI, vykonané prostredníctvom MIS 2 pred uložením údajov v centrálnej databáze CIS 2.

4. ECB overí porovnanie vnútroštátnych údajov ohľadom eurobankoviek, ktoré sa týkajú ich čistej emisie podľa odseku 2 a ktoré boli vykázané v CIS 2, s príslušnými účtovnými údajmi a prerokuje s príslušnými NCB prípadné nezrovnalosti.

5. Ak NCB zistí nepresnosť vo svojich údajoch CIS 2 po zaslaní takýchto údajov do ECB, takáto NCB zašle opravené údaje do ECB prostredníctvom mechanizmu CIS 2 pre prenos bez zbytočného odkladu.

Článok 8

Prístup do CIS 2

1. Po prijatí písomnej žiadosti a na základe uzatvorenia osobitných zmluvných dojednaní uvedených v odseku 2 povolí ECB prístup do CIS 2: i) najviac štyrom individuálnym užívateľom za každú NCB, každú budúcu NCB Eurosystému a za Európsku komisiu ako akceptovateľnú tretiu stranu a ii) jednému individuálnemu užívateľovi za každú inú akceptovateľnú tretiu stranu. Prístup povolený ktorejkoľvek akceptovateľnej tretej strane je obmedzený na údaje, ktoré sa týkajú euromincí a povolí sa v prvom štvrťroku roku 2009. ECB primerane posúdi písomné žiadosti o prístup do MIS 2 pre ďalších individuálnych užívateľov podľa dostupnosti a kapacity.

2. Zodpovednosť za technické užívateľské riadenie individuálnych užívateľov sa upraví v osobitných zmluvných dojednaniach: i) medzi ECB a NCB pre jej individuálnych užívateľov a individuálnych užívateľov akceptovateľných tretích strán, ktorí patria do jurisdikcie členského štátu NCB; ii) medzi ECB a budúcou NCB Eurosystému pre individuálnych užívateľov budúcej NCB Eurosystému a iii) medzi ECB a Európskou komisiou pre jej individuálnych užívateľov. ECB môže do týchto zmluvných dojednaní zahrnúť aj odkazy na dojednania o riadení užívateľov, na bezpečnostné normy a podmienky udeľovania licencií vzťahujúce sa na CIS 2.

Článok 9

Automatické oznámenia o udalostiach súvisiacich s údajmi

ECB zabezpečí, aby MIS 2 zaslal prostredníctvom mechanizmu CIS 2 pre prenos automatické oznámenia o udalostiach súvisiacich s údajmi NCB, ktoré požiadali, aby im boli takéto automatické oznámenia posielané.

Článok 10

Prenos údajov CIS 2 do NCB

1. NCB, ktoré si želajú, aby dostávali údaje CIS 2 všetkých NCB a budúcich NCB Eurosystému a uchovávali ich v ich miestnych aplikáciách mimo CIS 2, pošlú ECB písomnú žiadosť o pravidelný automatický prenos takýchto údajov z CIS 2.

2. ECB zabezpečí, aby CIS 2 posielal prostredníctvom mechanizmu CIS 2 pre prenos údaje do NCB, ktoré požiadali o službu uvedenú v odseku 1.

Článok 11

Postavenie Výkonnej rady

1. Výkonná rada je zodpovedná za každodenné riadenie CIS 2.

2. V súlade s článkom 17.3 rokovacieho poriadku Európskej centrálnej banky sa na Výkonnú radu prenesú právomoci:

3. Výkonná rada oznámi Rade guvernérov bez zbytočného odkladu každú zmenu alebo doplnenie vykonané podľa odseku 2 a dodržiava všetky rozhodnutia Rady guvernérov prijaté v tejto veci.

Článok 12

Nadobudnutie účinnosti

Toto usmernenie nadobúda účinnosť 1. októbra 2008.

Článok 13

Adresáti

Toto usmernenie sa vzťahuje na všetky centrálne banky Eurosystému.

(1) Ú. v. ES L 332, 31.12.1993, s. 1.

(2) Ú. v. EÚ L 207, 28.7.2006, s. 39.

(3) Ú. v. EÚ L 177, 30.6.2006, s. 1.

(4) Ú. v. EÚ L 348, 11.12.2006, s. 1.

(5) Uverejnený na internetovej stránke ECB v januári 2006.

Na účely CIS 2 je časovým horizontom v súvislosti s vyčlenením bankoviek počet mesiacov, ktoré treba vziať do úvahy pri vymedzovaní zásob bankoviek, ktoré sú buď vyčlenené ako určené na prevod, alebo vyčlenené na očakávaný príjem. Pri očakávaných dodaniach z tlačiarní sú, ako je to uvedené v osobitnom právnom akte ECB o výrobe bankoviek, zaúčtované „zásoby vyčlenené na prijatie“, hoci bankovky ešte nemusia byť vyrobené a môžu byť vystavené neočakávaným udalostiam, ktoré môžu oneskoriť alebo inak ovplyvniť dodanie. Dĺžka časového horizontu je vymedzená v osobitnom právnom akte o riadení zásob bankoviek.

Bankovky prevedené z NCB do ktorejkoľvek inej NCB alebo interne z jej vlastných LS do ESS v držbe NCB alebo naopak.

Tieto údaje predstavujú zásoby nespracovaných bankoviek (údajová položka 2.10) z predchádzajúceho vykazovacieho obdobia + bankovky vrátené do bánk NHTO (údajová položka 3.10) – nespracované bankovky prevedené z bánk NHTO do NCB – zásoby nespracovaných bankoviek (údajová položka 2.10) z príslušného vykazovacieho obdobia.

Tieto údaje predstavujú zásoby nespracovaných bankoviek (údajová položka 2.6) z predchádzajúceho vykazovacieho obdobia + bankovky vrátené z obehu (údajová položka 3.4) + bankovky prevedené z bánk NHTO do NCB (údajová položka 3.5) + bankovky prevedené z bánk ECI do NCB (údajová položka 3.6) + nespracované bankovky prijaté od iných NCB (podpoložka údajovej položky 4.3) – nespracované bankovky prevedené do iných NCB (podpoložka údajovej položky 4.2) – zásoby nespracovaných bankoviek príslušného vykazovacieho obdobia (údajová položka 2.6).

Bankovky vrátené z obehu do NCB bez ohľadu na to, či boli pripísané v prospech účtu klienta. Táto údajová položka nezahŕňa bankovky prevedené do NCB bankami NHTO (údajová položka 3.5) alebo bankami ECI (údajová položka 3.6).

Nové a upotrebiteľné bankovky vybraté tretími osobami pri priečinkoch NCB bez ohľadu na to, či boli vybraté bankovky zaúčtované na ťarchu účtu klienta. Táto údajová položka nezahŕňa prevody do bánk NHTO (údajová položka 3.2) a do bánk ECI (údajová položka 3.3).

Nové a upotrebiteľné bankovky z LS v NCB, ktoré sú určené na prevody podľa osobitných právnych aktov ECB o výrobe bankoviek a riadení zásob bankoviek. NCB môže previesť bankovky do LS alebo ESS jednej alebo viacerých NCB alebo do ESS v držbe NCB. Bankovky sú súčasťou nových alebo upotrebiteľných LS (údajová položka 2.3 alebo 2.4), až kým sa fyzicky neprevedú.

Nové a upotrebiteľné bankovky zo ESS v držbe NCB, ktoré sú určené na prevody podľa osobitných právnych aktov ECB o výrobe bankoviek a riadení zásob bankoviek. NCB môže previesť bankovky do LS alebo ESS jednej alebo viacerých NCB alebo do jej vlastných LS. Bankovky sú súčasťou nových alebo upotrebiteľných ESS v držbe NCB (údajová položka 2.1 alebo 2.2), až kým sa fyzicky neprevedú.

Bankovky poskytnuté NCB banke ECI (alebo spoločnosti zabezpečujúcej prepravu hotovosti konajúcej v mene banky ECI), ktoré sú na konci vykazovacieho obdobia stále prepravované do priestorov banky ECI, a všetky bankovky, ktoré má NCB prijať od banky ECI (alebo od spoločnosti zabezpečujúcej prepravu hotovosti konajúcej v mene banky ECI), ktoré sú na konci vykazovacieho obdobia stále prepravované, t. j. ktoré opustili priestory banky ECI, ale ešte sa nedostali do NCB.

Bankovky, ktoré boli: i) vyrobené podľa osobitného právneho aktu o výrobe bankoviek; ii) dodané do LS alebo ESS národnej centrálnej banky a držané touto NCB a iii) registrované v systéme riadenia hotovosti NCB (8) . Bankovky prevedené do bánk NHTO alebo bánk ECI alebo držané týmito bankami vrátane zničených bankoviek (údajové položky 1.2 a 1.3) zostávajú súčasťou bankoviek zhotovených NCB.

Nedostatok mincí určených na obeh pod určitou minimálnou úrovňou zásob mincí na vnútroštátnej úrovni. NCB v spolupráci so zákonným emitentom, ak je to uplatniteľné, určí minimálnu úroveň zásob mincí.

Mince určené na obeh prekračujúce určitú maximálnu úroveň zásob mincí na vnútroštátnej úrovni. Tieto zásoby mincí sú na žiadosť k dispozícii na dodanie pre iné (budúce) zúčastnené členské štáty. NCB v spolupráci so zákonným emitentom, ak je to uplatniteľné, určí maximálnu úroveň zásob mincí.

Pri údajových položkách 1.3, 5.3 a 6.3 sa údaje vykazujú ako hodnoty a s dvoma desatinnými miestami bez ohľadu na to, či sú kladné alebo záporné. Pri ostatných údajových položkách sa údaje vykazujú ako počty kusov a ako celé čísla bez ohľadu na to, či kladné alebo záporné.

Mince dodané do (budúceho) zúčastneného členského štátu by sa mali rovnať minciam prijatým iným (budúcim) zúčastneným členským štátom.

Na účely tohto usmernenia sú všetky bankovky vrátené z obehu do bánk ECI zahrnuté až do ich spracovania v údajovej položke 2.14 („zásoby nespracovaných bankoviek v držbe bánk ECI“).

Na účely tohto usmernenia sú všetky bankovky vrátené z obehu do bánk NHTO zahrnuté až do ich spracovania v údajovej položke 2.10 („zásoby nespracovaných bankoviek v držbe bánk NHTO“).

SLOVNÍK POJMOV

Tento slovník pojmov vymedzuje technické pojmy použité v prílohách k tomuto usmerneniu.

Pod „bankovkami v obehu“: sa rozumejú všetky eurobankovky vydané Eurosystémom a uvedené do obehu NCB v určitom časovom okamihu, čo na účely tohto usmernenia zahŕňa aj bankovky uvedené do obehu bankami NHTO a bankami ECI. To sa rovná súhrnnej vnútroštátnej čistej emisii eurobankoviek. Je potrebné uviesť, že termín „bankovky v obehu“ sa na vnútroštátnej úrovni neuplatňuje, pretože nemožno určiť, či bankovky uvedené do obehu v jednom zúčastnenom členskom štáte, sú v obehu v tomto členskom štáte alebo či boli vrátené z obehu do iných NCB, bánk NHTO alebo bánk ECI.

Pod „centrom na spracovanie hotovosti“: sa rozumie centralizované bezpečnostné zariadenie, kde sa spracovávajú eurobankovky a/alebo euromince určené na obeh po prevoze z rôznych miest.

Pod „logistickými zásobami“ (LZ): sa rozumejú všetky zásoby nových a upotrebiteľných eurobankoviek, ktoré nie sú SZE a ktoré sú v držbe NCB a na účely tohto usmernenia v držbe bánk NHTO a bánk ECI (1).

Pod „mincami určenými na obeh“: sa rozumejú euromince, ktoré majú postavenie zákonného platidla v eurozóne v súlade s nariadením Rady (ES) č. 975/98 z 3. mája 1998 o nominálnych hodnotách a technických špecifikáciách euromincí určených do obehu (2) (t. j. pre prvú sériu euromincí spustenú v januári 2002 – 0,01 EUR, 0,02 EUR, 0,05 EUR, 0,10 EUR, 0,20 EUR, 0,50 EUR, 1 EUR a 2 EUR). Euromince zahŕňajú mince s osobitnou úpravou alebo kvalitou a/alebo balením a pamätné euromince. Pamätné euromince pripomínajú udalosť alebo osobnosť a vydávajú sa v nominálnej hodnote na obmedzené obdobie a v obmedzenom množstve.

Pod „mincami v obehu“: sa rozumie súhrnná vnútroštátna čistá emisia euromincí určených do obehu (údajová položka 1.1). Je potrebné uviesť, že termín „mince v obehu“ sa na vnútroštátnej úrovni neuplatňuje, pretože nemožno určiť, či mince uvedené do obehu v zúčastnenom členskom štáte, sú v obehu v tomto členskom štáte a či boli vrátené z obehu do subjektov vydávajúcich mince v iných zúčastnených členských štátoch. Zberateľské euromince sa nezapočítavajú, keďže takéto mince sú zákonným platidlom iba vo vydávajúcom členskom štáte.

Pod „nespracovanými bankovkami“: sa rozumejú: i) eurobankovky, ktoré boli vrátené do NCB, ale nebola overená ich pravosť a upotrebiteľnosť v súlade s osobitným právnym aktom ECB o spracovaní bankoviek NCB, alebo ii) eurobankovky, ktoré boli vrátené do úverových inštitúcií vrátane bánk NHTO a bánk ECI, ale nebola overená ich pravosť a upotrebiteľnosť v súlade s RSB.

Pod „neupotrebiteľnými bankovkami“: sa rozumejú: i) eurobankovky, ktoré boli vrátené do NCB, ale nie sú upotrebiteľné do obehu v súlade s osobitným právnym aktom ECB o spracovaní bankoviek NCB, alebo ii) eurobankovky, ktoré boli vrátené do úverových inštitúcií vrátane bánk NHTO a bánk ECI, ale ktoré nie sú upotrebiteľné do obehu v súlade s minimálnymi štandardmi triedenia ustanovenými v RSB.

Pod „nominálnou hodnotou“: sa rozumie nominálna hodnota eurobankovky alebo euromince, ako je ustanovená pre bankovky v rozhodnutí ECB/2003/4 alebo v následnom právnom akte ECB, a pre mince v nariadení (ES) č. 975/1998 alebo v následnom právnom akte Spoločenstva.

Pod „novými bankovkami“: sa rozumejú eurobankovky, ktoré ešte neboli uvedené do obehu NCB, bankami NHTO alebo bankami ECI, ani neboli predzásobené budúcimi NCB Eurosystému.

Pod „rozšíreným programom inventarizácie uschovávanej hotovosti“ alebo „ECI programom“: sa rozumie program, ktorý sa skladá zo zmluvných dojednaní medzi ECB, NCB a jednotlivými úverovými inštitúciami (ďalej len „banky ECI“), pričom NCB: i) dodáva bankám ECI eurobankovky, ktoré majú v úschove mimo Európy s cieľom ich uvedenia do obehu, a ii) v prospech účtu ECI eurobankovky, ktoré sú vložené ich klientmi, je overená ich pravosť a upotrebiteľnosť, sú v úschove a oznámené NCB. Bankovky v úschove bánk ECI vrátane tých, ktoré sa prepravujú medzi NCB a bankami ECI, sú plne zabezpečené, až kým nie sú uvedené do obehu bankami ECI, alebo kým nie sú vrátené do NCB. Bankovky prepravené z NCB do bánk ECI sú súčasťou zhotovených bankoviek NCB (údajová položka 1.1). Bankovky v úschove bánk ECI nie sú súčasťou vnútroštátnej čistej emisie bankoviek NCB.

Pod „sériou bankoviek“: sa rozumie určitý počet nominálnych hodnôt eurobankoviek vymedzený ako séria v rozhodnutí ECB/2003/4 z 20. marca 2003 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (3) alebo v následnom právnom akte ECB (t. j. prvá séria eurobankoviek spustená 1. januára 2002 sa skladá z nominálnych hodnôt 5 EUR, 10 EUR, 20 EUR, 50 EUR, 100 EUR, 200 EUR a 500 EUR), pričom eurobankovky, ktoré majú prepracované technické podrobnosti alebo prepracovaný dizajn (napr. rôzne podpisy rôznych prezidentov ECB) predstavujú novú sériu eurobankoviek, iba ak sa to uvádza v zmene a doplnení rozhodnutia ECB/2003/4 z 20. marca 2003 alebo v inom právnom akte ECB.

Pod „sériou mincí“: sa rozumie počet nominálnych hodnôt euromincí vymedzených ako séria v nariadení (ES) č. 975/98 alebo v nasledujúcom právnom akte Spoločenstva (t. j. prvá séria euromincí spustená 1. januára 2002 sa skladá z nominálnych hodnôt 0,01 EUR, 0,02 EUR, 0,05 EUR, 0,10 EUR, 0,20 EUR, 0,50 EUR, 1 EUR a 2 EUR), pričom euromince, ktoré majú prepracované technické podrobnosti alebo prepracovaný dizajn (napr. zmeny a doplnenia európskej mapy na spoločnej strane) predstavujú novú sériu euromincí, iba ak sa to uvádza v zmene a doplnení nariadenia (ES) č. 975/98 alebo v inom právnom akte Spoločenstva.

Pod „schémou držby bankoviek na základe poverenia (‚ notes-held-to-order scheme ‘)“ alebo „NHTO schémou“: sa rozumie schéma, ktorá sa skladá z jednotlivých zmluvných dojednaní medzi NCB a určitými úverovými inštitúciami (ďalej len „banky NHTO“) v zúčastnenom členskom štáte NCB, kde NCB: i) dodáva bankám NHTO eurobankovky, ktoré majú tieto v úschove vo svojich priestoroch na účely ich uvedenia do obehu a ii) pripisuje v prospech účtu bánk NHTO eurobankovky, ktoré sú vložené ich klientmi, je overená ich pravosť a upotrebiteľnosť, sú v úschove a oznámené NCB. Bankovky prepravené z NCB do bánk NHTO sú súčasťou zhotovených bankoviek NCB (údajová položka 1.1). Bankovky v úschove bánk NHTO nie sú súčasťou vnútroštátnej čistej emisie bankoviek.

Pod „strategickými zásobami Eurosystému“ (SZE): sa rozumejú zásoby nových a upotrebiteľných eurobankoviek uskladnených určitými NCB na vyrovnanie sa s dopytom po eurobankovkách, ktorý nemôže byť uspokojený z logistických zásob (1).

Pod „subjektmi vydávajúcimi mince“: sa rozumie každá osoba poverená vnútroštátnym zákonným emitentom euromincí, ktoré majú za úlohu dávať mince do obehu, alebo samotný zákonný emitent. Medzi subjekty vydávajúce mince môžu patriť NCB, mincovne, štátna pokladnica, vymenované verejné agentúry a vymenované súkromné agentúry. Tieto subjekty vydávajúce mince s výnimkou NCB sa tiež označujú ako „tretie osoby vydávajúce mince“.

Pod „štartovacím balíčkom“: sa rozumie balíček, ktorý obsahuje určitý počet mincí určených na obeh rôznych nominálnych hodnôt presne vymedzený príslušnými vnútroštátnymi orgánmi a ktorý slúži na účely druhotného predzásobenia širokej verejnosti euromincami určenými na obeh v budúcom zúčastnenom členskom štáte.

Pod „upotrebiteľnými bankovkami“: sa rozumejú: i) eurobankovky, ktoré boli vrátené do NCB a ktoré sú upotrebiteľné pre obeh podľa osobitného právneho aktu ECB o spracovaní bankoviek NCB, alebo ii) eurobankovky, ktoré boli vrátené do úverových inštitúcií vrátane bánk NHTO a bánk ECI a ktoré sú upotrebiteľné pre obeh v súlade s minimálnymi štandardmi triedenia ustanovenými v BRF.

Pod „variantom bankovky“: v rámci série bankoviek sa rozumie podséria, ktorá sa skladá z jednej alebo viacerých nominálnych hodnôt bankoviek so zlepšenými bezpečnostnými prvkami a/alebo prepracovaným dizajnom.

Pod „verejnosťou“: sa v súvislosti s emisiou euromincí rozumejú všetky subjekty a členovia širokej verejnosti, ktorí nie sú subjektmi vydávajúcimi mince v (budúcich) zúčastnených členských štátoch.

Pod „vnútroštátnou čistou emisiou bankoviek“: sa rozumie množstvo vydaných eurobankoviek a uvedených do obehu jednou NCB v určitom čase (napr. koniec vykazovacieho obdobia) vrátane všetkých eurobankoviek uvedených do obehu všetkými národnými bankami NHTO a všetkými bankami ECI riadenými touto NCB. Prepravy bankoviek do iných NCB alebo budúcich NCB Eurosystému sa nezapočítavajú. Vnútroštátna čistá emisia bankoviek sa vypočíta buď: i) metódou zásob, ktorá používa len údaje o zásobách vzťahujúce sa na určitý čas, alebo ii) metódou toku, ktorá zbiera údaje o tokoch od dátumu zavedenia bankoviek až do určitého času (t. j. koniec vykazovacieho obdobia).

Metóda zásob: vnútroštátna čistá emisia = zhotovené bankovky (údajová položka 1.1) – zásoby zhotovených bankoviek (údajové položky 2.1 až 2.15) – zničené zhotovené bankovky (údajové položky 1.2 a 1.3)

Metóda toku: vnútroštátna čistá emisia = zhotovené bankovky vydané NCB (vrátane bankoviek uvedených do obehu bankami NHTO a bankami ECI) od ich zavedenia (súhrnné údajové položky 3.1, 3.9 a 3.13) – zhotovené bankovky vrátené do NCB (vrátane bankoviek vrátených do bánk NHTO a bánk ECI) od ich zavedenia (súhrnné údajové položky 3.4, 3.10 a 3.14).

Pod „vnútroštátnou hrubou emisiou“: sa v súvislosti s euromincami rozumejú mince určené na obeh alebo zberateľské euromince, ktoré boli vydané zákonným emitentom v zúčastnenom členskom štáte (t. j. mince, ktorých nominálna hodnota bola pripísaná v prospech účtu zákonného emitenta) bez ohľadu na to, či sú mince v držbe NCB, budúcej NCB Eurosystému, tretej osoby vydávajúcej mince alebo verejnosti.

Pri minciach určených na obeh sa vnútroštátna hrubá emisia rovná vnútroštátnej čistej emisii mincí určených na obeh (údajová položka 1.1) + zásoby mincí určených na obeh v držbe subjektov vydávajúcich mince pripísané v prospech účtu (údajová položka 5.1) + prepravy mincí určených na obeh od ich zavedenia (súhrnná údajová položka 4.1) – prijatie mincí určených na obeh od ich zavedenia (súhrnná údajová položka 4.2).

Pri zberateľských minciach sa vnútroštátna hrubá emisia rovná vnútroštátnej čistej emisii zberateľských mincí (hodnota) (údajová položka 1.3) + hodnota zberateľských mincí v držbe subjektov vydávajúcich mince (údajová položka 5.3).

Pod „zberateľskými mincami“: sa rozumejú euromince, ktoré sú zákonným platidlom iba vo vydávajúcom členskom štáte a nie sú určené do obehu. Ich nominálna hodnota, vyobrazenie, veľkosť a hmotnosť sa líšia od euromincí určených na obeh, aby sa dali od nich ľahko rozlíšiť. Medzi zberateľské mince patria aj investičné mince (4).

Pod „zhotovenými mincami“: sa rozumejú euromince určené na obeh, ktoré boli: i) vyrobené mincovňami s príslušnou národnou stranou; ii) dodané subjektom vydávajúcim mince v zúčastnenom členskom štáte a iii) zaregistrované v systémoch riadenia hotovosti takýchto subjektov vydávajúcich mince. Platí to primerane na zberateľské euromince.

(1) Ako je uvedené v osobitnom právnom akte ECB o riadení zásob bankoviek.

(2) Ú. v. ES L 139, 11.5.1998, s. 6.

(3) Ú. v. EÚ L 78, 25.3.2003, s. 16.

(4) Mince z drahých kovov predávané ako investícia sa nazývajú investičné mince („bullion coins“). Zvyčajne sú razené podľa dopytu na trhu a nelíšia sa osobitnou úpravou alebo kvalitou. Takéto mince sa oceňujú na základe aktuálnej trhovej ceny kovu, z ktorého sú vyrobené plus malá marža mincovne, ktorá pokrýva náklady na výrobu, reklamu a malý zisk.